Diari Oficial de la Generalitat Valenciana


Sumari del DOGV 1994, del 30-03-1993 (1993/827524)

DECRET 41/1993, de 22 de març, del Govern Valencià, pel qual se segrega part del terme municipal d'Albatera (Alacant) per a constituir un municipi independent amb la denominació de San Isidro.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/03/22/41/dof/vci/html**

### Dades del document

Número de DOGV
:   1994

Data del DOGV
:   30-03-1993

Secció del DOGV
:   DISPOSICIONS GENERALS

Número del document
:   1993/827524


Data del document
:   22-03-1993

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 41/1993, de 22 de març, del Govern Valencià, pel qual se segrega part del terme municipal d'Albatera (Alacant) per a constituir un municipi independent amb la denominació de San Isidro.  
Els veïns de l?entitat local menor de San Isidro de Albatera instaren la segregació de part del terme municipal d'Albatera per a constituir un municipi independent amb la denominació de San Isidro.  
L?article 31.8 de la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, atribueix a la Generalitat Valenciana l'alteració de termes municipals, competència que se suma al que disposa l'article 13 de la Llei 7/1985, de 2 d'abril, reguladora de les Bases de Règim Local i el Reial Decret 3318/1983, de 25 d'agost, de traspàs de funcions i serveis de l'administració de l?Estat a la Comunitat Valenciana en matèria d'administració local, facultats que, mitjançant el Decret 10/1985, de 21 de juny, de la Presidència de la Generalitat Valenciana, s'assignaren al Govern Valencià.  
Per tant, d'acord amb el Consell d'Estat, a proposta del Conseller d'Administració Pública i amb la deliberació prèvia del Govern Valencià, en la reunió del dia 22 de març de 1993,  
DECRETE  
Article primer  
1. Se segrega part del terme municipal d'Albatera (Alacant) per a constituir un municipi independent amb la denominació de San Isidro i amb la capitalitat al nucli de població de San Isidro.  
2. El nou terme municipal de San Isidro estarà delimitat pel següent perímetre: «es parteix del punt central de l?encreuament de l'autovia amb la carretera de l?estació i per aquesta, en direcció a San Isidro, s'arriba al camí que en sentit sud-est condueix al Caserío del Motor. Per aquesta entrada i passant pel caseriu esmentat es troba un camí de major entitat conegut com la carretera de San Isidro que en sentit aproximat est-oest condueix al nucli urbà de San Isidro. Seguint aquest camí en direcció oest, i a uns tres-cents vint metres, s'haurà de situar la primera fita de la sèrie que caldrà utilitzar en aquest tram. A partir d'aquesta fita, i per l?eix de la sequiola, es troba l'assarb de Las Fuentes. Se segueix per l'assarb en direcció a San Isidro uns seixanta metres aproximadament, on haurà de situar-se, forçosament, una altra fita de la sèrie. Mitjançant aquest tipus de senyalització, es travessa fins trobar la senda que circumda el pujol que va pel vessant més proper al nucli urbà. Per aquest vessant i mitjançant senyals permanents s'arribarà novament, després de creuar la via, a la carretera de l?estació, seguint per aquesta en direcció a San Isidro fins arribar a la revolta de l?encreuament amb el ferrocarril i l?entrada al nucli de població. Des d'aquesta revolta, en direcció nord-est, ix un camí que continua fins a l?entroncament amb un altre que discorre en sentit sud-est fins trobar-se amb el camí de San Felipe. Se segueix l?esmentat camí en sentit est fins a l?encreuament amb la línia límit amb Crevillente, la qual haurà de seguir-se, en sentit de sud a nord, fins que es trobe amb l?eix de l'autovia. Es continua per l?eix d'aquesta carretera, en sentit a Múrcia, fins que es troba el punt d'inici del polígon proposat».  
3. L?extensió superficial és d'aproximadament 6,7632 km2.  
Article segon  
1. S'haurà de delimitar la porció segregada.  
2. S'aproven les estipulacions jurídiques i econòmiques que figuren en l?expedient sobre separació patrimonial i assignació de deutes i càrregues entre el nou municipi de San Isidro i el d'Albatera.  
Article tercer  
El Conseller d'Administració Pública nomenarà els membres de la comissió gestora del municipi de San Isidro, la qual es constituirà en la cosa consistorial o en l?edifici habilitat amb aquesta finalitat, d'acord amb els resultats de les eleccions municipals en la mesa o les meses corresponents al territori, segregat.  
DISPOSICIONS FINALS  
Primera  
Es faculta el Conseller d'Administració Pública perquè dicte les disposicions que puga exigir el desplegament i l?execució d'aquest decret.  
Segona  
Aquest decret vigirà el mateix dia de la seua publicació al Diari Oficial de la Generalitat Valenciana.  
València, 22 de març de 1993.  
El President de la Generalitat Valenciana,  
JOAN LERMA I BLASCO  
El Conseller d'Administració Pública,  
EMERIT BONO I MARTINEZ


Còpia Permalink ELI